সারজিস আলম

সারজিস আলম (জন্ম: ২ জুলাই ১৯৯৮) হলেন একজন বাংলাদেশি আন্দোলনকর্মী ও কোটা সংস্কার আন্দোলনের অন্যতম সমন্বয়ক ও রাজনীতিবিদ। তিনি জুলাই শহীদ স্মৃতি ফাউন্ডেশনের সাবেক সাধারণ সম্পাদক। বর্তমানে তিনি জাতীয় নাগরিক পার্টির কেন্দ্রীয় আহ্বায়ক কমিটির মুখ্য সংগঠক (উত্তরাঞ্চল) হিসেবে দায়িত্ব পালন করছেন। তিনি বৈষম্যবিরোধী ছাত্র আন্দোলনের অন্যতম প্রধান সমন্বয়ক ছিলেন।

 প্রাথমিক ও শিক্ষা জীবন 
সারজিস আলম ২ জুলাই ১৯৯৮ সালে পঞ্চগড় জেলার, আটোয়ারী উপজেলায় জন্মগ্রহণ করেন। তিনি বিএএফ শাহীন কলেজ ঢাকা থেকে এইচ.এস.সি পরীক্ষায় পাস করেন। এরপর ২০১৭ সাল থেকে ঢাকা বিশ্ববিদ্যালয়ের প্রাণিবিদ্যা বিষয়ে অনার্স ও মাস্টার্স সম্পন্ন করেন। ঢাকা বিশ্ববিদ্যালয়ের ডাকসু নির্বাচনে অমর একুশে হল সংসদে প্যানেল থেকে সদস্য পদে জয়লাভ করেছিলেন। তাছাড়া তিনি নানা পর্যায়ে বিতর্ক প্রতিযোগিতায় বিতার্কিক হিসাবে অংশ নেন।

 ব্যক্তিগত জীবন 

তার বাবা আকতারুজ্জামান সাজু ও মা বাকেরা বেগম। দুই ভাইয়ের মধ্যে সারজিস আলম বড়। তার ছোট ভাই শাহাদাত হোসেন সাকিব।

৩১ জানুয়ারি ২০২৫ তারিখে, তিনি  বিবাহ বন্ধনে আবদ্ধ হন।

 আন্দোলনে সক্রিয়তা 
সারজিস ছাত্র আন্দোলনের একজন অন্যতম সমন্বয়ক ছিলেন; সরকারী চাকরিতে কোটার বিরোধিতা করে গড়ে ওঠা ছাত্র আন্দোলনে, যা পরবর্তীতে শেখ হাসিনাকে ক্ষমতাচ্যুত করার আন্দোলনে রূপ নেয়। তিনি এবং নাহিদ ইসলাম, আসিফ মাহমুদ, হাসনাত আব্দুল্লাহসহ আরও অনেকে ২০২৪ সালের জুলাই মাসের মাঝামাঝি সময়ে জাতীয়ভাবে পরিচিতি পান, যখন ঢাকার কিছু বিশ্ববিদ্যালয়ের ছাত্রদের সঙ্গে তিনিও পুলিশের হাতে আটক হন।

এরপর, ৫ই আগস্ট, বাংলাদেশের প্রধানমন্ত্রী শেখ হাসিনা পদত্যাগ করেন এবং দেশ ত্যাগ করেন। তখন সারজিস জানিয়েছিলেন যে তাদের লক্ষ্যমাত্রা পুরোপুরি অর্জিত হয়নি, এবং হাসিনার পদত্যাগের পর তাদের দল "চিরতরে ফ্যাসিবাদী শাসন ব্যবস্থা নির্মূল করার" লক্ষ্যে কাজ করে যাবে।

তিনি এবং তার সংগঠন নোবেল বিজয়ী মুহাম্মদ ইউনুসকে একটি অন্তর্বর্তীকালীন সরকার গঠনের জন্য আহ্বান জানান।

 সাম্প্রতিক কর্মকাণ্ড 

 চাকরিতে প্রবেশের বয়সসীমা 
চাকরিতে প্রবেশের বয়সসীমা ৩৫ করার বিপক্ষে মত দিয়েছেন সারজিস আলম। তিনি চাকরিতে প্রবেশের বয়সসীমা ৩২ বছর করার পক্ষে মত দেন। 

 উচ্ছৃঙ্খল জনতার হাতে বিচার 

উচ্ছৃঙ্খল জনতার হাতে বিচার বা মব জাস্টিস কে আইনবিরোধী বলে মতামত প্রদান করেন সারজিস আলম।

 রাজনৈতিক জীবন 

২০২৪ সালের জুলাই-আগস্ট মাসে সংগঠিত গণঅভ্যুত্থানের পর জাতীয় নাগরিক কমিটি প্রতিষ্ঠিত হলে তিনি এর কেন্দ্রীয় মুখ্য সংগঠক হিসেবে দায়িত্ব পান। পরবর্তীতে ২০২৫ সালের ২৮ ফেব্রুয়ারি জাতীয় নাগরিক পার্টি নামের রাজনৈতিক দল প্রতিষ্ঠিত হলে তাকে উত্তরাঞ্চলের প্রধান সংগঠক হিসেবে দায়িত্ব দেওয়া হয়।

২০২৬ সালের ১২ ফেব্রুয়ারিতে অনুষ্ঠিত ত্রয়োদশ জাতীয় সংসদ নির্বাচনে সারজিস আলম পঞ্চগড়-১ আসনে প্রতিদ্বন্দ্বিতা করে বাংলাদেশ জাতীয়তাবাদী দলের প্রার্থী মুহাম্মদ নওশাদ জমির এর কাছে হেরে যান। সারজিস আলম শাপলাকলি প্রতীকে ১ লাখ ৬৮ হাজার ৪৯ ভোট পান। তার বিপক্ষ প্রার্থী মুহাম্মদ নওশাদ জমির ধানের শীষ প্রতীকে ১ লাখ ৮৬ হাজার ১৮৯ ভোট পান।

 তথ্যসূত্র 

 বহিঃসংযোগ 




বিষয়শ্রেণী:১৯৯৮-এ জন্ম
বিষয়শ্রেণী:পঞ্চগড় জেলার ব্যক্তি
বিষয়শ্রেণী:বৈষম্যবিরোধী ছাত্র আন্দোলনের সমন্বয়ক
বিষয়শ্রেণী:বিএএফ শাহীন কলেজ ঢাকার প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:এশীয় সক্রিয়কর্মী অসম্পূর্ণ
বিষয়শ্রেণী:বাংলাদেশী আন্দোলন কর্মী
বিষয়শ্রেণী:বাংলাদেশী সক্রিয় কর্মী
বিষয়শ্রেণী:বাংলাদেশী ফ্যাসিবাদ বিরোধী
বিষয়শ্রেণী:জাতীয় নাগরিক পার্টির রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের ছাত্রনেতা